عبد العزیز بن حارث تمیمی

ابو الحسن عبد العزیز بن حارث بن اسد بن لیث تمیمی سلسلہ جنیدیہ کے صوفی اور حنبلی فقیہ تھے، سنہ 317 ہجری میں پیدا ہوئے اور 371 ہجری میں وفات پائی، ابو الحسن عبد العزیز بن حارث بن اسد تميمی ذہبی نے انہیں رؤساء الحنابلہ، اکابر بغداد کا خطاب دیا ہے۔

مشہور بزرگ عالم ابو الفضل عبد الواحد تمیمی کے والد ہیں، مختلف فیہ مسائل پر کافی درک حاصل تھا، ابو القاسم خرقی اور غلام خلال کے صحبت میں رہے اور علم حاصل کیا، اصول، فروع اور فرائض کے بارے میں کتابیں لکھی، تمیمی، اکابر حنابلہ اور بغداد کے اہم لوگوں میں شمار کیے جاتے تھے، لیکن انھوں نے مسند احمد بن حنبل میں ایک دو حدیثیں گڑھ لی اور اپنی ذات کو داغدار کر لیا۔ ابن رزقویہ فرماتے ہیں کہ ”کچھ مصنفین نے ان کی حرکتوں کی روداد تیار کی ہے۔“

ولادت 
عبد العزیز بن حارث بن اسد تمیمی ولادت 317ھ  میں ہوئی یہ ابو الحسن کا لقب رکھتے تھے اور ابو الحسن التمیمی سے بھی معروف ہیں۔
ان کے بیٹے ابو الفضل عبد الواحد تمیمی  ہیں جو فقہ حنبلی کے اکابرین اور سلسلہ قادریہ چشتیہ کے بزرگوں میں شمار ہوتے ہیں۔

نسب 
عبد العزيز بن الحارث بن اسد بن لیث بن سلیمان بن اسود بن سفیان بن یزید بن اکینہ بن عبد عبدالہ۔

فقہ 
معجم المؤلفین نے عبد العزیز بن حارث کو فقیہ، اصولی اور علم الفرائض کا ماہر لکھا ہے جن کی فقہ اصول اور علم الفرائض میں تصنیفات بھی لکھی ہیں۔

خرقہ خلافت 
ابو الحسن کی بیعت ابوبکر شبلی سے تھی۔

ابو الفضل عبد الواحد تمیمی نے اپنے والد عبد العزیز بن حارث تمیمی سے اور عبد العزیز نے اپنے شیخ ابوبکر شبلی سے خرقہ حاصل کیا۔

وفات 
ابو الحسن  تمیمی کی وفات ذی القعدہ 371ھ بمطابق 982ء بغداد میں وفات پائی۔

حوالہ جات 

317ھ کی پیدائشیں
371ھ کی وفیات
929ء کی پیدائشیں
982ء کی وفیات
حنابلہ
یمنی صوفیا اولیا